2008թ․ մարտի 1-ի իրադարձությունների մասնակից, «Հանրապետություն» կուսակցության քաղխորհրդի անդամ Լյովա Եղիազարյանը համոզված է, որ Մարտի 1-ին եղել է տասից ավելի զոհ։ «Ես ասել եմ, որ երբ Տիգրան Խաչատրյանի դիակն էինք տեղափոխում դիահերձարան, այնտեղ մոտ 70 տարեկան պահակն էր կանգնած, հարցրեցի, թե քանի մարդու են բերել, ասաց՝ յոթ։ Եթե Երեւանում կա 10-15 դիահերձարան, ապա այդ թվերից ելնելով, կարող եմ ասել, որ ավելի շատ զոհեր են եղել, քան ներկայացվում է։ Ես կոչ եմ անելու, որ բոլոր մարդիկ, ովքեր վախեցել են, տարբեր պատճառներից ելնելով չեն հայտարարել, որ իրենց երեխաները մահացել են, գան ու հայտարարեն այդ մասին։ Ես համոզված եմ 100 տոկոսով, 120 տոկոսով, 500 տոկոսով, որ այդ օրը տասից ավելի զոհ է եղել»,- ասաց Լյովա Եղիազարյանը։